আৰক্ষীক প্ৰশ্ন নকৰিব। সাংবাদিক হ'লেও প্ৰশ্ন কৰিব নোৱাৰিব আৰক্ষীক। প্ৰশ্ন কৰিয়েই আৰক্ষীৰ শাৰীৰিক নিৰ্যাতনৰ সন্মুখীন হ'ল চিৰাঙৰ এগৰাকী সাংবাদিক।
চিৰাঙত মটৰচাইকেল চলোৱাৰ সময়ত তেওঁলোকে কিয় হেলমেট পিন্ধা নাছিল বুলি প্ৰশ্ন কৰাৰ বাবে দুজন আৰক্ষীয়ে ৰাজ্যৰ এটা নিউজ চেনেলৰ সাংবাদিকক প্ৰহাৰ কৰাৰ ঘটনা সংঘটিত হৈছে।
সোমবাৰে চিৰাঙৰ বাসুগাঁও অঞ্চলত সংঘটিত হয় এই ঘটনা।
ঘটনাৰ বলি সাংবাদিকগৰাকী হৈছে ৰাজ্যৰ এটা ব্যক্তিগত নিউজ চেনেলৰ জয়ন্ত দেবনাথ।
ঘটনা সন্দৰ্ভত দেবনাথে কয় যে তেওঁ একমাত্ৰ দোষ আছিল তেওঁ আৰক্ষী দুজনক তেওঁলোকে মটৰ চাইকেল চলোৱাৰ সময়ত কিয় হেলমেট পিন্ধা নাছিল বুলি প্ৰশ্ন কৰিছিল।
লগতে পঢ়কঃ পোহৰলৈ আহিল পিএম-কেয়াৰ্ছৰ 'অডিট ৰিপ'ৰ্ট'; এবছৰত সংগ্ৰহ ১১হাজাৰ কোটি, ক'ত কৰিলে খৰচ?
"নিশা ঘটনাটো সংঘটিত হোৱালৈ চাই তেওঁলোকে মোক ভুৱা এনকাউন্টাৰ কৰি গুলীওৱাৰ সুযোগ ল'বও পাৰিলেহেঁতেন,"- তেওঁ লগতে কয়।
তেওঁ দাবী কৰে যে আৰক্ষীক 'চৰকাৰে ফ্ৰিহেণ্ড' দিয়াৰ বাবেই এনে ঘটনা ঘটিবলৈ পালে। আৰক্ষীয়ে তেওঁলোকৰ ক্ষমতাৰ অপব্যৱহাৰ কৰা বুলিও তেওঁ কয়।
ঘটনাৰ বলি সাংবাদিকগৰাকীয়ে আৰক্ষীকে ধৰি সকলোৰে বাবে নিয়ম অনুসৰণ কৰাটো নিশ্চিত কৰিবলৈ অসম চৰকাৰক আহ্বান জনায়।
আনহাতে, চিৰাঙৰ উপ আৰক্ষী অধীক্ষক লব ডেকাই প্ৰকাশ কৰিছে যে এই সন্দৰ্ভত বিহিত ব্যৱস্থা গ্ৰহণ কৰা হ'ব।
উল্লেখ্য যে এই ঘটনাৰ এক ভিডিঅ' ছচিয়েল মিডিয়াতো ভাইৰেল হৈছে য'ত কেনেকৈ আৰক্ষী সাংবাদিকজনক প্ৰহাৰ কৰিছিল আৰু কেনেকৈ তেওঁক জোৰকৈ এখন আৰক্ষীৰ জীপত উঠাইছিল সেয়া স্পষ্টভাৱে দেখা গৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
